
  Poznámka pre čitateľov


  V tejto knihe hovorím oskúsenostiach ľudí, ktorí utrpeli ujmu vdôsledku interakcie stemnými osobnosťami. Zdôvodu ochrany súkromia azprávnych dôvodov som zmenila mená ľudí, ktorých sa to týka, atiež akékoľvek identifikačné údaje. Všetky príbehy sú však skutočné avychádzajú ztelefonických avideorozhovorov, ktoré som viedla vrokoch 2023 a2024.


  


  


  Úvod


  V New Yorku vroku 1959 zatkli mladého Kanaďana menom Clive Michael Boutilier za údajný trestný čin sodomie so sedemnásťročným chlapcom. Boutilier sa prisťahoval do Spojených štátov štyri roky predtým, keď mal dvadsaťjeden rokov. Hoci sa ojeho živote veľa nevie, dôvody jeho emigrácie boli zrejme ekonomické: vyrastal na farme vNovom Škótsku a jeho život bol zrejme natoľko ťažký, že musel ako tínedžer odísť zo školy, aby živil svoju rodinu. Úlohu mohla zohrať aj rodinná dynamika. Boutilierovi rodičia sa rozviedli ajeho matka anevlastný otec žili vSpojených štátoch, ako aj iní jeho príbuzní. Nech už to bolo akokoľvek, Boutilier po príchode do Spojených štátov viedol pokojný život. Údajne sa usadil so svojím partnerom vBrooklyne, pracoval ako údržbár, chodil do kostola ačasto chodil hrávať bowling.1


  Obvinenia zo sodomie boli zmiernené anakoniec stiahnuté, ale zmenili Boutilierov život. O niekoľko rokov neskôr, vroku 1963, keď podal žiadosť oamerické občianstvo, sa počas pohovoru simigračným úradníkom vynorila téma jeho predchádzajúceho zatknutia. Vyšetrovateľ zImigračného anaturalizačného úradu (INU) sa tým podrobne zaoberal avypočúval Boutiliera ohľadom pohlavného styku, ktorý viedol kjeho zatknutiu, atiež sa podrobne vypytoval na jeho širšiu sexuálnu minulosť. Vprísažnom vyhlásení Boutilier uviedol, že sa od svojich štrnástich rokov venoval sexuálnym praktikám smužmi aj so ženami, apriznal, že mal dlhodobý sexuálny vzťah smužom, sktorým žil vBrooklyne.


  Na základe týchto informácií vláda prijala rozhodnutie, ktoré by väčšina Američanov dnes považovala za poburujúce. Agentúra snázvom Public Health Service (Verejná zdravotná služba) formálne vyhlásila Boutiliera za „psychopatickú osobnosť, sexuálne deviantnú“, INU zamietol jeho žiadosť oobčianstvo azačal sa proces jeho deportácie. Agentúra sa opierala ozákon oprisťahovalectve aštátnej príslušnosti zroku 1952, ktorý stanovoval, že „psychopatická osobnosť“ je dôvodom pre zamietnutie imigrácie do Spojených štátov amerických. Vrámci interpretácie zákona INU rozhodol, že homosexuálny pohlavný styk stačí na to, aby bol niekto vyhlásený za „psychopatickú osobnosť“.


  Boutilier sa proti tomuto rozhodnutiu odvolal až na Najvyšší súd Spojených štátov amerických, ale bez úspechu. Vroku 1967 vprípade Boutilier verzus Imigračný anaturalizačný úrad súd pomerom hlasov 6:3 potvrdil rozhodnutie nižšieho súdu, že osoby, ktoré mali homosexuálny pohlavný styk, sa kvalifikujú ako psychopati amôžu byť ztohto dôvodu deportované.2 Tragicky, krátko pred vynesením rozsudku, Boutiliera zrazilo autom autrpel trvalé poškodenie mozgu, čo jeho rodina považovala za pokus osamovraždu. Vroku 1968 ho deportovali späť do Kanady. Členovia rodiny sa oňho istý čas starali, potom ho umiestnili do domova sociálnych služieb, kde vroku 2003 zomrel.3


  Hoci väčšina sudcov nebola ochotná Boutilierovi pomôcť, jeden sudca, William O. Douglas, napísal nesúhlasné stanovisko, čo bol včase, keď bola väčšina Ameriky voči homosexuálom nepriateľsky naladená, zrejme pozoruhodný postoj. Douglas bol považovaný za jedného znajliberálnejších právnikov, aký kedy zasadal na najvyššom súde. Okrem iných ušľachtilých cieľov bol dôrazným zástancom občianskych slobôd, práva na súkromie, slobody prejavu aslobodného prostredia.4 Ako kedysi napísal právnik Ronald Dworkin, Douglas „bol pravdepodobne častejšie na strane práva než ktokoľvek iný. Jeho bilancia vrôznych prípadoch týkajúcich sa občianskych práv bola obzvlášť obdivuhodná.“5 Vzhľadom na tieto súvislosti by sa dalo predpokladať, že Douglasov názor vprípade Boutilier odrážal jeho záujem omenšinové skupiny astigmatizované osoby. Vskutočnosti bol však jeho nesúhlas skôr sémantický než súcitný. Douglas zastával názor, že pojem „psychopatická osobnosť“ je príliš nejasný na to, aby odôvodňoval taký závažný postih, akým je deportácia. „Termín ‚psychopatická osobnosť‘ je klamný, podobne ako ‚komunista‘ alebo vminulosti ‚boľševik‘,“ napísal. „Takáto nálepka, ak sa používa voľne, môže znamenať len, že ide onepopulárnu osobu. Zhľadiska ústavného práva je príliš vágna pre uvaľovanie sankcií či trestov.“6


  Odvtedy, čo Douglas napísal tieto slová, urobila veda opsychopatii veľký pokrok. Výskumníci zistili viac otom, čo psychopatia je ačo nie je, čo ju spôsobuje, ako vplýva na ľudí, ako ju testovať aako si sňou najlepšie poradiť.[1] Lepšie rozumejú tomu, ako sa škodlivá kombinácia sebectva, bezcitnosti, klamania abezohľadnosti spojená spsychopatiou prelína sinými, takzvanými temnými črtami, ako sú narcizmus, machiavelizmus asadizmus. Veda sa naďalej vyvíja adefinície psychopatických osobnostných čŕt sú naďalej povestne zložité. Na základe toho, ako výskumníci vsúčasnosti otýchto črtách uvažujú aako ich definujú, však panuje všeobecná zhoda, že sudca Douglas sa mýlil: „psychopatická osobnosť“ nie je len vágna aurážlivá nálepka, náhrada pre „nepopulárnu osobu“. Psychopatia je reálna amerateľná. Aako vám dnes potvrdia aj psychológovia, homosexuálny pohlavný styk nepatrí kjej znakom.


  Je vtom hlboká irónia, ktorú som ako sociálna aosobnostná psychologička sprekvapením objavila. Hoci neexistujú žiadne dôkazy, že by Boutilier spadal pod moderné definície psychopatie, sudca Douglas by ich mohol celkom pokojne spĺňať. Ako všetci vieme, ľudia so vznešenými ideálmi nie vždy podľa nich aj žijú atí, ktorí dosiahnu profesionálnu veľkosť, sa môžu voči tým, ktorí ich poznajú najlepšie, správať príšerne. Sudca Douglas je toho typickým príkladom. Bol chronický sukničkár, stal sa prvým sudcom, čo sa rozviedol počas výkonu svojej funkcie. Bol obvinený zo zlého zaobchádzania so svojimi manželkami avoči svojim deťom sa správal chladne anepriateľsky. Deti si ho pamätali ako „desivého“ apodľa jeho dcéry sa „nikdy za nič neospravedlňoval, aj keď bolo celkom zrejmé, že sa mýlil“.7 Mal problémy vychádzať so svojimi kolegami, očom svedčí jeho dlhoročný spor so sudcom Felixom Frankfurterom.8 Podľa mnohých svedectiev bol strašným šéfom, pre ktorého bolo ťažké pracovať. Raz údajne vyhlásil: „Asistenti sudcu sú najnižšou formou ľudského života.“9


  Zostaňme ešte chvíľu pri tej poslednej poznámke. Hoci sa niektorí, ktorí pracovali pre sudcu Douglasa, snažili rehabilitovať jeho imidž, medzi svojimi kolegami bol známy tým, že zneužíval svojich úradníkov. Ako si spomínajú bývalí úradníci ainí svedkovia, svojich ľudí preťažoval. Nadával im. Ignoroval ich. Znevažoval ich.10


  Niekedy zašiel ešte ďalej. Vjednom momente počas súdneho obdobia vroku 1968 požiadal Douglas svojho mladého súdneho asistenta Petera Kaya Westena, aby vypracoval memorandum oveci, ktorou sa práve zaoberal. Táto vec sa týkala Eldridgea Cleavera, politického aktivistu ačlena Čiernych panterov, radikálneho hnutia za práva Afroameričanov. Westen si pozorne preštudoval predchádzajúce súdne rozhodnutia, ktoré Douglas vydal krelevantným témam, apotom prišiel sodporúčaním, ako by mal Douglas rozhodnúť.11


  V jeden piatok, potom ako odovzdal memorandum svojmu šéfovi, zazvonil bzučiak na jeho stole, čo znamenalo, že Douglas ho chce vidieť vo svojej kancelárii. Keď sa Westen objavil, Douglas sa doňho pustil, odsúdil argumentáciu memoranda ako smiešnu azvolal: „Kde si študoval právo, vstoke?“12


  V skutočnosti Westen získal titul na Kalifornskej univerzite vBerkeley, kde bol vynikajúcim študentom.13 Apredtým absolvoval Harvard.


  Douglas sa však neuspokojil stým, že na Westena kričal anaznačil, že je hlúpy. Povedal mu, že je na mieste prepustený. Bez emócií vhlase dodal: „Mimochodom, musím odísť, lebo mám verejný prejav av pondelok sem príde žena zministerstva práce. Bude mojou novou právnou asistentkou achcel by som, aby si ju pripravil na prevzatie tvojho miesta.“


  Westen počul, že Douglas niekedy prepúšťal svojich asistentov, len aby ich potom znovu najal.


  Westen sa preto nemohol ubrániť spytovaniu, či to Douglas myslí naozaj vážne, že ho chce prepustiť. Douglasova sekretárka mu povedala, že hoci je sudca „excentrický“ arád šikanuje, „nikdy nevidela nič podobné“.14 Jej vyhodnotenie znamenalo pre Westena obzvlášť nepríjemnú stresujúcu dilemu. Práve vten víkend sa mal totiž ženiť. Svadobná hostina sa mala konať na Najvyššom súde aDouglas bol pozvaný ako hosť. Ak Westen skutočne dostal výpoveď, môže sa jeho svadobná hostina konať podľa plánu? Aprišiel by na ňu Douglas? Urobil by tam scénu?


  Douglasova sekretárka poradila Westenovi, aby pokračoval vpríprave svadby auvidí, čo sa stane. Ako sa ukázalo, Douglas sa na svadbe naozaj objavil, spolu so svojou manželkou. Správal sa, akoby sa nič mimoriadne nestalo, usmieval sa ablahoželal. Hral úlohu podporujúceho šéfa, hoci vskutočnosti bol všetkým možným, len tým nie. Douglas vedel, že Westen sa žení, anapriek tomu ho úmyselne donútil uveriť, že mu dáva výpoveď – čo sa nakoniec ukázalo ako nepravda. Je dosť zlé každý deň šikanovať mladého zamestnanca, ale predstierať, že ho vyhadzuje tesne pred svadbou, anechať ho stresovať sa, či naozaj dostal výpoveď, vdeň, ktorý mal byť najšťastnejším dňom ich života? Kto niečo také urobí?


  Temnota medzi nami


  Keď premýšľame oľuďoch spsychopatiou, často nám prídu na myseľ tie najextrémnejšie anajdesivejšie prípady: vodcovia kultov ako Charles Manson alebo sérioví vrahovia ako Aileen Wuornos, ktorá zavraždila sedem ľudí na Floride na konci 80. azačiatkom 90. rokov 20. storočia.15 Nezastavíme sa, aby sme zvážili, že medzi nami môže žiť početnejšia skupina menej výrazných, ale stále temných osobností, ktoré sú našimi šéfmi, životnými partnermi, susedmi, priateľmi – dokonca i sudcami najvyššieho súdu.


  Väčšinu ľudí stemnými črtami netvoria sérioví vrahovia ani sexuálni násilníci. Takéto črty sa môžu vynoriť ususeda, ktorý nás spotešením bezdôvodne obťažuje. U kolegu, ktorý sa neustále chváli alebo nás poza chrbát sabotuje, aby on sám vyzeral dobre. U životného partnera, ktorý nás podvádza azároveň sa nás snaží kontrolovať audržať vpasivite aposlušnosti. U príbuzného, ktorý sa správa bezohľadne anikdy nepreberá zodpovednosť za svoje činy. Týchto ľudí by sme mohli nazvať manipulatívnymi, narcistickými, impulzívnymi, antisociálnymi, bezohľadnými alebo dokonca sadistickými, ale to nie je všetko, čím sú. Sú tiež trochu psychopatickí. Psychológovia totiž definujú psychopatiu tak, že zahŕňa širokú škálu odpudivých čŕt, čo znej robí obzvlášť vhodný pojem pre pochopenie temnejšej stránky ľudskej povahy.


  Od roku 2005 sa venujem štúdiu temných osobností, obzvlášť psychopatii. Zistila som, že temné stránky osobnosti nie sú náhodnou zvláštnosťou ľudskej skúsenosti, ale skôr jej trvalou súčasťou. Vlastnosti ako bezohľadnosť, manipulácia, impulzívnosť aantisociálnosť existujú tak dlho, ako existujú ľudia, aobjavovali sa aj vrôznych kultúrach. Antagonistické postavy nájdeme vStarom zákone i vgréckej mytológii. Slová pre „psychopata“ existujú vjazyku Inuitov i uJorubov vNigérii.16 Psychopatické črty sa objavujú aj uzvierat, napríklad ušimpanzov amačiek.17


  Môj vedecký výskum sa spočiatku zameriaval na ľudských psychopatov, ktorí spáchali násilné zločiny. Napísala som články otom, ako ľudia sklinickou úrovňou psychopatie, ktorí boli uväznení za sexuálne delikty, mali väčšiu šancu na prepustenie než tí, ktorí mali menej takýchto čŕt, napriek tomu, že existovala veľká pravdepodobnosť, že by opäť spáchali trestný čin.18 Strávila som tiež nespočetné hodiny čítaním spisov trestných prípadov, aby som objavila zvláštne charakteristiky uvrážd so sexuálnym motívom spáchaných ľuďmi spsychopatickými črtami. Táto práca bola fascinujúca, úplne ma pohltila – no bola aj veľmi deprimujúca. Bolo vnej priveľa bolesti autrpenia, než aby som to dokázala zniesť, anedokázala som si predstaviť, že by som zvyšok svojej kariéry strávila vo väzniciach, nápravných zariadeniach pre mladistvých ana probačných úradoch.


  Rozhodla som sa využiť svoje štipendium tak, že sa vydám trochu iným smerom apreskúmam vplyv psychopatických čŕt viných, menej depresívnych kontextoch. Počas postdoktorandského štúdia na Kalifornskej univerzite vBerkeley na Haas School of Business som začala skúmať, ako psychopatia ovplyvňuje spôsob, akým ľudia vyjednávajú, investujú avedú ľudí na pracovisku. Výskumníci vjednej štúdii zistili, že na pozíciách vrcholového manažmentu je približne trikrát viac ľudí spsychopatiou na jedného obyvateľa ako vbežnej populácii.19 Ako odhalil môj výskum, dominancia prostredníctvom strachu bola preferovanou metódou vplyvu psychopatických lídrov.20 Títo agresívni, draví jedinci mali mentalitu „vyhrať za každú cenu“ ahoci to mohlo viesť kosobnému úspechu, spôsobovalo to tiež obrovskú bolesť ľuďom okolo nich.


  Vo väčšine prípadov som nevedela, či boli títo lídri psychopati, tak ako to definujú klinické nástroje, ktoré sa bežne používajú vtrestnoprávnej praxi. Ale pri pozorovaní týchto vedúcich pracovníkov aich správania sa kzamestnancom bolo jasné, že vykazovali vysokú mieru psychopatických čŕt aže ich správanie prinášalo nekonečný rad utrpenia. Vskutočnosti sa zdalo, že všetko, čo forenzní psychológovia pri štúdiu psychopatie vkriminálnom kontexte zistili, sa dalo preniesť aj do tohto prostredia. Obchodní lídri spsychopatickými črtami týrali ľudí vo svojom okolí, čo vmnohých prípadoch viedlo kich odchodu.21 Ich vplyv mal však ešte väčší dosah. Otravovali kultúru svojich pracovísk, narúšali etické normy azasievali strach anedôveru. Zrôznych dôvodov spôsobili, že ich kolegovia začali napodobňovať ich správanie atiež sa bezohľadne snažili dominovať nad ostatnými.22


  Týmto lídrom to tiež prešlo. Títo majstri manipulácie neuveriteľne klamali ana svoje nič netušiace obete pôsobili ako charizmatickí ľudia. Vyžarovali sebavedomie, charizmu aodhodlanie – presne také vlastnosti, ktoré vnímame ako znaky silných lídrov.23


  Vymenila som svet oranžových väzenských uniforiem za značkové obleky za 3000 dolárov. Uvažovala som nad svojím výskumom voboch oblastiach adospela som kzaujímavému zisteniu: ľudia spsychopatickými črtami majú oveľa väčší anegatívnejší dopad, než si myslíme. Hoci klinickí psychopati tvoria len malú časť populácie – asi 1 percento –, podľa niektorých odhadov zodpovedajú za viac než polovicu všetkých závažných trestných činov.24 Dokonca aj na subklinickej úrovni ľudia svýraznejšími psychopatickými črtami podvádzajú azneužívajú svojich partnerov viac než ľudia smenej výraznými psychopatickými črtami, pričom po sebe zanechávajú stopy vpodobe depresie atraumy.25 Navyše fakty ďalej potvrdzujú to, čo Peter Westen zažil vkancelárii sudcu Douglasa: tí na pracovisku majú väčšiu tendenciu zneužívať zamestnancov, čo vedie kvysokej fluktuácii personálu.26


  Aj udetí možno pozorovať akúsi predformu psychopatie – najmä utých, ktoré majú vysoké skóre vtakzvaných „callous-unemotional“ (CU) črtách, teda bezcitnosti anedostatku empatie. Deti stýmito črtami sú násilnejšie, impulzívnejšie anecitlivejšie ako ich rovesníci.27 Nemám tu na mysli bežné zlé správanie. Deti sCU črtami šikanujú ostatných, vedú gangy ačastejšie sa zapájajú do iného antisociálneho správania než deti bez týchto čŕt.28


  Keď rozšírime náš pohľad na psychopatiu tak, aby zahŕňal väčšiu časť populácie – možno 10 až 20 percent –, ktorá by dosiahla vysoké skóre vniektorých charakteristikách spájaných spsychopatiou, ale nie natoľko, aby človeka podľa klinických štandardov považovali za „psychopata“, nachádzame týchto ľudí všade.29 Všetci poznáme niekoho, kto síce nie je sériový vrah anedostáva sa na titulky novín, no neustále sa správa neprimerane. Každý večer vtelevízii vidíme diskreditovaných podnikateľov apolitikov. Vnašom bližšom okolí možno poznáme ľudí, ktorí pravidelne kradnú na svojom pracovisku alebo sexuálne obťažujú podriadených. Niektorí sú horší ako iní, ale spúšť, ktorú spôsobujú, je obrovská. Hoci si to väčšina ľudí neuvedomuje, psychopatické črty majú toxický vplyv na spoločnosť aspôsobujú neprimerane veľký podiel bolesti autrpenia, ktoré zažívame na individuálnej aj kolektívnej úrovni.


  Dobré správy ozlých ľuďoch


  Táto kniha analyzuje túto toxicitu ajej dôsledky aprostredníctvom faktov apríbehov to jasne ukazuje. Nie preto, aby vás to vystrašilo alebo deprimovalo, ale aby vás kniha inšpirovala adodala vám viac nádeje. Môj výskum psychopatie, ktorý sa odvtedy rozšíril aj na politikov avysokoškolských študentov, ma neurobil bezmocnou, naopak, nakoniec ma viac posilnil. Ak má malá menšina ľudí veľmi temnú osobnosť atrochu väčšia časť je odtieňmi šedej, znamená to, že drvivá väčšina znás – 80 percent, 90 percent alebo viac – taká nie je.30 Vnašej nepokojnej dobe, keď vypukajú vojny, narastajú občianske nepokoje aplanéta sa otepľuje, by sa mohlo zdať, že ľudská povaha úplne zdegradovala. Výsledky môjho výskumu aj výskumu iných vtejto oblasti naznačujú, že to nie je pravda. Relatívne malý počet ľudí ťahá nás ostatných nadol.


  Po tisíce rokov filozofi skúmali ľudskú povahu akládli si otázku, či sú ľudia vpodstate dobrí alebo zlí. Pesimisti – atých je veľa – nás uisťujú, že človek je vpodstate zlý. Filozof Thomas Hobbes to tvrdil vo svojej knihe Leviathan zroku 1651, pozorujúc, že ľudia ponechaní sami na seba by viedli životy, ktoré by boli „odporné, brutálne akrátke“.31 Nebol ani zďaleka prvý, kto takto vnímal ľudstvo. Čínsky filozof Sün-c’ napísal v3. storočí pred n. l. esej, ktorú bez okolkov nazval „Ľudská prirodzenosť je zlo“. Podľa Sün-c’ sa ľudia „rodia spocitmi nenávisti anevraživosti. Ak sa nimi riadia, objaví sa krutosť amorálna skazenosť alojalita adôveryhodnosť sa vytratia.“32 To je temné aj podľa forenzných psychológov.


  Iní mali optimistickejší pohľad na ľudskú povahu.33 Čínsky filozof Mencius zastával názor, že sú vnás pozitívne impulzy, ako sú túžba po spravodlivosti asúcit sutrpením. Francúzsky filozof Jean-Jacques Rousseau podobne tvrdil, že ľudská prirodzenosť je vpodstate dobrá aže ľudia môžu žiť vskupinách – pokojne ašťastne – aj bez vládou nastolených pravidiel, ktoré Hobbes považoval za nevyhnutné.


  Moderná veda potvrdzuje tento druhý pohľad. Výsledky výskumov naznačujú, že podceňujeme tendenciu ľudí správať sa eticky. Vjednej sérii štúdií výskumníci dali účastníkom päť dolárov, ktoré mohli minúť. Ak sa účastníci rozhodli odovzdať tieto peniaze anonymnému partnerovi, výskumníci im dali štvornásobok, t. j. dvadsať dolárov. Ich partner mal potom na výber: mohol im vrátiť desať dolárov – dvojnásobok pôvodnej sumy – alebo si všetko nechať pre seba. Výskumníci odhadovali, že menej ako polovica anonymných príjemcov by peniaze vrátila zvlastnej vôle. Vskutočnosti tak urobilo takmer 80 percent.34 Pri kontakte scudzími ľuďmi máme tendenciu očakávať to najhoršie. Ale mýlime sa, keď sme takí nedôverčiví.


  Podľa zistení evolučných psychológov altruistické, kooperatívne správanie je vnás hlboko zakorenené aslúži na podporu výraznej spoločenskosti ľudí.35 Pomáhame druhým aj vtedy, keď nás to niečo stojí, pretože chceme chrániť svojich blízkych, dúfame, že sa nám to vráti, chceme si zachovať dobré meno alebo sa nechceme dostať do problémov.36 Naučíme sa byť láskaví, keď pozorujeme, ako to robia ostatní. Už od útleho veku vsebe nosíme základy morálky – ako napríklad sklon kaltruizmu či schopnosť vcítiť sa do druhých. Ako ukázali výsledky štúdií, deti už od veku dvoch rokov začínajú pomáhať druhým, uktorých vnímajú bolesť.37 Dokonca aj dojčatá, ktoré ešte nevedia rozprávať, evidentne vnímajú láskavosť ľudí aprirodzene ich to knim priťahuje.38


  Všetci sme občas agresívni, klameme alebo konáme spôsobom, ktorí iným ubližuje. Vo chvíľach stresu alebo po požití alkoholu môžeme vybuchnúť. Ale väčšina znás – drvivá väčšina – sa zvyčajne tak nespráva. Aak sa to stane, ospravedlníme sa, snažíme sa veci napraviť azlepšiť. Čím viac skúmame osobnosti ľudí, ktorí sa stále správajú zlomyseľne, ačím viac si uvedomujeme, že títo ľudia tvoria menšinu vspoločnosti, tým lepšie môžeme vnímať ľudstvo ako celok. Zdá sa, že len urelatívne malej časti ľudí chýbajú kognitívne aemocionálne stavebné kamene morálky.


  Jasné vnímanie toxických ľudí


  Tento optimistickejší pohľad na ľudskú prirodzenosť, podporený výskumom psychopatie, má dôležitý dopad. Ak väčšinu škody spôsobuje iba zopár ľudí, máme výhodu pri snahe toto škodenie obmedziť. Riešenie nie je také jednoduché, že stačí zmeniť osobnosti týchto zlomyseľných jednotlivcov. Ako naznačujú výsledky výskumov, je mimoriadne ťažké rehabilitovať ľudí spsychopatiou.39 Ale aj keď si nedokážeme predstaviť budúcnosť bez temných osobností, štúdium týchto jedincov prináša poznatky apraktické techniky, ako potlačiť ich antisociálne správanie azabrániť im vpáchaní škôd.


  Využitím najnovších vedeckých poznatkov oľuďoch spsychopatickými črtami sa môžeme naučiť rozpoznávať týchto toxických ľudí apodniknúť preventívne kroky skôr, ako sa staneme ich cieľom. Ak už sme snimi vo vzťahu, môžeme sa naučiť, ako zneho bezpečne vycúvať, alebo ak sa rozhodneme zostať, môžeme sa naučiť, ako zvládať naše interakcie tak, aby sme minimalizovali škody, ktoré znášame. Ak vsebe rozpoznáme určité temné črty, môžeme sa naučiť ich zmierňovať, aby sme chránili ostatných ľudí azveľaďovali aj svoje vlastné blaho. Amôžeme sa naučiť, ako zabrániť temným osobnostiam, aby sa dostávali na vedúce pozície vorganizáciách aspoločnosti ako takej.


  Máme väčšiu moc ochrániť sa, než si myslíme. Ako sa vraví, jedno zhnité jablko môže skutočne pokaziť celý sud, ale nemali by sme vinu klásť výlučne na týchto ľudí. Dávame temným osobnostiam moc – nad nami, našimi spoločnosťami, našimi vládami –, pretože sa správajú tak, ako si myslíme, že by sa mali správať dobrí vodcovia. Obdivujeme „silných“ vodcov – sebavedomé, charizmatické, súťaživé osobnosti, ktoré si užívajú výkon moci azdajú sa byť ochotné aschopné urobiť všetko, čo je potrebné pre „víťazstvo“.40


  Hoci sa tieto hodnoty môžu zdať neškodné, robia nás zraniteľnými, pretože vyberáme ľudí stemnými črtami za vodcov. Len čo sa dostanú kmoci, zničia život nám ostatným azavedú brutalitu, bezohľadnosť amentalitu „víťaz berie všetko“ ako normu. Vytvoria chaos apotom nás presvedčia, že len oni ho môžu napraviť. Na zastavenie tohto škodlivého vplyvu bude potrebné viac, než len zavrieť všetkých masových vrahov, sériových páchateľov znásilnení akorporátnych intrigánov. Bude to znamenať zmenu našich vlastných hodnôt, iné rozhodnutia pri voľbách, výbere šéfa, voľbe životného partnera alebo pri sledovaní niekoho vsociálnych médiách.


  Odklon od našich tradičných predstáv omocných ľuďoch môže vyvolávať istý pocit diskomfortu. Včasoch strachu aneistoty, keď sa nič nezdá byť bezpečné avšetci sa zdajú byť proti nám, máme väčšiu tendenciu inklinovať kľuďom, ktorí pôsobia silne.41 Ak sa však dokážeme zbaviť svojej fascinácie temnými osobnosťami, prínos bude obrovský. Na základe všetkého, čo som sa naučila ako psychológ, verím, že môžeme výrazne zmierniť škody autrpenie vnašich životoch av spoločnosti tým, že identifikujeme temnotu medzi nami anaučíme sa ju vnímať inak. Možno nepotrebujeme veľké štrukturálne zmeny, aby sme znížili kriminalitu azlepšili kvalitu pracovného prostredia. Stačí, ak budeme voliť, nasledovať, rešpektovať apočúvať ľudí, ktorým na ostatných skutočne záleží.


  O tejto knihe


  Na nasledujúcich stránkach odhalím prekvapivé pravdy otoxických ľuďoch aškode, ktorú páchajú, otom, ako sa dostávajú na mocenské pozície, a, čo je najdôležitejšie, čo sa stým dá urobiť. Prvá časť knihy približuje súčasné vedecké poznatky otemných osobnostiach, aké škody spôsobujú aako sa im darí páchať toľko zla. V1. kapitole sa zaoberám tým, ako vedci uvažujú ozlomyseľných osobnostných črtách. Väčšina ľudí si psychopata predstavuje ako stelesnenie zla – človeka, ktorý je od nás natoľko odlišný, akoby ani nepatril krovnakému druhu. Vskutočnosti majú jedinci stemnými črtami len extrémnejšie verzie vlastností, ktoré môžeme nájsť aj vnás samých.


  To však neznamená, že tieto menej extrémne verzie nie sú škodlivé – ako uvidíme v2. kapitole, sú oveľa škodlivejšie, než si myslíme. Temné črty na prvý pohľad nemusia pôsobiť až tak zle. Niektoré znich – napríklad nízka emocionalita, agresivita anebojácnosť – sa dokonca javia ako žiaduce, najmä vkonkurenčnom prostredí, ako je obchod alebo armáda. Predtým som predpokladala, že antagonistické črty, hoci sú pre niektorých škodlivé, môžu vodcom poskytnúť cennú výhodu. Potom som však urobila výskum. Môj záver: akýkoľvek úspech, ktorý temné osobnosti dosiahnu, je pravdepodobne sebecký akrátkodobý aľahko ho zatieni mimoriadna finančná, emocionálna amorálna ujma, ktorú spôsobujú ostatným. Spúšť, ktorú po sebe môže zanechať jedna osoba, môže byť naozaj neuveriteľná.


  Dôležitou otázkou, ktorou sa zaoberám v3. kapitole, je, ako môžu temné črty spôsobiť toľko škody. Naznačím, že existujú tri hlavné spôsoby, ako môžu zhnité jablká pokaziť celý sud. Toxickí ľudia ovládajú temné umenie klamstva. Zameriavajú sa tiež na jednotlivcov, ktorí im snajväčšou pravdepodobnosťou podľahnú. Nakoniec škodia aj tým, že majú výnimočnú schopnosť podnecovať ostatných knevhodnému či neetickému správaniu.


  Aj keď to všetko znie hrozivo, súcitná adôveryhodná väčšina sa môže brániť. Vdruhej časti tejto knihy vám poskytnem účinné, vedecky podložené nástroje, ktoré pomáhajú minimalizovať negatívny vplyv toxických jedincov vrôznych situáciách každodenného života. V4. kapitole vám ukážem, ako rozpoznať temnú osobnosť, predtým ako sa sňou zosobášite, začnete pre ňu pracovať, priateliť sa sňou alebo ju voliť. Podrobne opíšem, ako takýchto ľudí za krátky časový úsek spoznať podľa ich správania – stačí len pár sekúnd pozorovania.


  Okrem toho, že si musíme dávať pozor na toxických ľudí, musíme byť ostražití aj voči situáciám, ktoré vyvolávajú antisociálne správanie – túto tému rozoberám v5. kapitole. Aj tí znás, ktorí nemajú silné psychopatické črty, môžu za určitých podmienok prejavovať falošné, bezcitné či impulzívne správanie. Uvedomenie si úlohy, ktorú zohráva naše prostredie, nás varuje pred unáhleným označovaním ľudí okolo nás za temné osobnosti: za ich nevhodné správanie možno môžu okolnosti, nie ich zakorenená povaha. Pomáha nám to tiež včas rozpoznať nebezpečné situácie aadekvátne na ne reagovať. Ukážem vám, ako predchádzať nevhodnému správaniu – uiných aj useba – aako sa zproblematických okolností dostať bez negatívnych následkov.


  Ak už ste vo vzťahu stoxickou osobou, možno sa zamýšľate nad tým, či by ste mali zostať vnádeji, že sa váš partner, šéf alebo priateľ zmení, alebo či je lepšie ukončiť to skôr, než to bude ešte horšie. Ako objasním v6. kapitole, ľudia stemnými črtami môžu byť schopní zmeniť niektoré konkrétne správanie pomocou terapie atvrdej práce, ale je veľmi nepravdepodobné, že zmenia svoju podstatu. Kľúčovým faktorom pri určovaní, či sú schopní zmeniť povrchné správanie, je ich motivácia to skúsiť. Túto skutočnosť je potrebné vziať do úvahy pri konečnom rozhodnutí. Prevediem vás súborom tvrdých právd, ktoré vám pomôžu zvážiť prínosy toho vzťahu vporovnaní súsilím, ktoré je potrebné vynaložiť na prácu stýmito osobami, arizikom, že sa nezmenia.


  Ak sa rozhodnete zostať, alebo ak sa ocitnete vosobnej či profesionálnej situácii, kde ukončenie vzťahu nie je možné, môžete sa naučiť, ako stoxickými ľuďmi zaobchádzať tak, aby vám spôsobili čo najmenej škody. Na základe výsledkov výskumu askúseností ľudí, ktorí našli spôsoby, ako sa vyrovnať stemnou osobnosťou vich živote, ponúkam v7. kapitole súbor osvedčených postupov, ktoré môžete využiť vkaždodenných situáciách.


  Všetci sa nachádzame niekde na škále psychopatie atento poznatok môžeme využiť na identifikovanie príležitostí na zlepšenie. Na základe ukazovateľov, ktoré psychológovia používajú na kvantifikáciu psychopatických čŕt, vám v8. kapitole poskytujem kontrolný zoznam správania, pomocou ktorého môžete rozpoznať zlomyseľné črty vsebe samých. Navrhnem vám niekoľko jednoduchých zmien vsprávaní, ktoré môžete urobiť, aby ste tieto črty zmiernili. Ďalej vám predložím výzvu: aby ste zobmedzovania vplyvu toxických ľudí vo svete urobili svoje osobné poslanie. Ak vplyv predstavuje moc, môžeme urobiť svet harmonickejším tým, že sa rozhodneme, komu venujeme svoj čas, pozornosť alojalitu. Musíme prehodnotiť, čo skutočne potrebujeme od našich partnerov, spolupracovníkov avodcov, atiež ako si ich čo najlepšie vyberať. Nakoniec môžeme obmedziť temnotu vo svete tým, že sa rozhodneme rozšíriť empatiu asúcit aj na ľudí spsychopatiou. Aj keď ubližujú druhým, môže im veľmi pomôcť, keď majú pocit, že ich niekto chápe, keď vidia prejavy láskavosti akeď ich niekto povzbudí či odmení za lepšie správanie.


  Knihu zakončím epilógom, ktorý nám poskytne širšiu perspektívu akde vysvetlím, prečo musíme brať obmedzovanie temných osobností naozaj vážne. Dobromyseľná väčšina vedie epické preteky vzbrojení stými, ktorí vsebe nesú psychopatické črty. Môžeme sa naučiť rozpoznávať týchto jedincov avyhýbať sa im, ale naša výhoda bude len dočasná: temné osobnosti si budú neustále nachádzať nové spôsoby, ako obísť naše stratégie apresadiť svoju dominanciu. Ako vysvetlím, tento princíp „prežitia tých najsilnejších“ robí spoločnosť zraniteľnou. Ak chceme spoločnosť pripraviť na budúcnosť, musíme sa usilovať nielen zvíťaziť vtýchto pretekoch vzbrojení, ale ich úplne ukončiť. Ak sa nám podarí zaviesť niektoré stratégie ztejto knihy do praxe, mohli by sme to skutočne dosiahnuť.


  Súčasný svet pôsobí temne astále temnie. Vieme však otoxických ľuďoch viac než kedykoľvek predtým amáme viac nástrojov, ktoré môžeme použiť na neutralizáciu ich toxicity. Ak sa naučíme identifikovať psychopatické osobnosti, vyhýbať sa im, keď je to potrebné, avcítiť sa do nich, keď je to možné, môžeme postupne obmedzovať konflikty achaos asmerovať kbudúcnosti, ktorá sa vyznačuje väčšou mierou láskavosti, dôvery aprosperity.

